
VENDIM
Nr. 511, datë 17.7.2019

PËR MIRATIMIN E NDRYSHIMIT TË STATUSIT, NGA KATEGORIA E RESURSIT “TOKË BUJQËSORE” NË “TOKË URBANE”, TRUALL, TË PASURISË ME NUMËR 78/39, ZONA KADASTRALE 3184, BASHKIA DURRËS

Në mbështetje të nenit 100 të Kushtetutës dhe të pikës 2, të nenit 11/1, të ligjit nr. 8752, datë 26.3.2001, “Për krijimin dhe funksionimin e strukturave për administrimin dhe mbrojtjen e tokës”, të ndryshuar, me propozimin e ministrit të Bujqësisë dhe Zhvillimit Rural dhe të ministrit të Arsimit, Sportit dhe Rinisë, Këshilli i Ministrave 

VENDOSI:

[bookmark: _GoBack]1. Miratimin e ndryshimit të statusit, nga kategoria e resursit “tokë bujqësore” në “tokë urbane”, truall, të pasurisë me numër 78/39, zona kadastrale 3184, fshati “Rinia”, njësia administrative “Katund i Ri”, Bashkia Durrës, sipas certifikatës së pasurisë dhe hartës treguese, bashkëlidhur këtij vendimi. 
2. Drejtoria e Administrimit dhe e Mbrojtjes së Tokës, qarku Durrës, të pasqyrojë në dokumentacionin kadastral (LN) ndryshimin e statusit të resursit, nga “tokë bujqësore” në “tokë urbane”, truall, të pasurisë me numër 78/39,  zona kadastrale 3184, fshati “Rinia”, njësia administrative “Katund i Ri”,  Bashkia Durrës. 
3. Ngarkohen Ministria e Bujqësisë dhe Zhvillimit Rural, Ministria e Arsimit, Sportit dhe Rinisë, Këshilli i Qarkut Durrës, Agjencia Shtetërore e Kadastrës dhe Drejtoria e Administrimit dhe e Mbrojtjes së Tokës në qarkun Durrës për zbatimin e këtij vendimi. 
Ky vendim hyn në fuqi pas botimit në Fletoren Zyrtare. 

KRYEMINISTËR 
Edi Rama

